สะพัด! “นายกฯ” เคาะ “อาคม เติมพิทยาไพสิฐ” นั่ง รมว.คลัง คนใหม่
สะพัด! “นายกฯ” เคาะ “อาคม เติมพิทยาไพสิฐ” นั่ง รมว.คลัง คนใหม่
สะพัด! “นายกฯ” เคาะ “อาคม เติมพิทยาไพสิฐ” นั่ง รมว.คลัง คนใหม่
2 ต.ค. 2563

แหล่งข่าวจากกระทรวงการคลัง เปิดเผยถึงรายชื่อบุคคลที่คาดหมายว่าจะเข้ามารับตำแหน่ง รัฐมนตรีว่าการกระทรวงการคลังคนใหม่ ที่มีความเป็นไปได้สูงสุด คือ นายอาคม เติมพิทยาไพสิฐ อดีต รมว.คมนาคม เนื่องจากนายอาคม เคยผ่านการทำงานร่วมกับพล.อ.ประยุทธ์ จันทร์โอชา และพล.อ.ประวิตร วงษ์สุวรรณ มาแล้วในสมัยรัฐบาลประยุทธ์ 1 เชื่อว่าจะสามารถทำงานประสานได้ทั้งฝ่ายการเมือง ข้าราชการ ได้เป็นอย่างดี
ทั้งนี้ นายอาคม เคยเป็น อดีต รมว.คมนาคม กรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ และกรรมการในคณะกรรมการนโยบายการท่องเที่ยวแห่งชาติ ในรัฐบาล พล.อ.ประยุทธ์ 1 และยังเคยเป็น อดีตเลขาธิการคณะกรรมการพัฒนาการเศรษฐกิจและสังคมแห่งชาติ